ET Euroopa Liidu Teataja L 273/3

Euroopa Liidu ja Afganistani Islamivabariigi vaheline kirjavahetuse vormis

LEPING,

millega pikendatakse Euroopa Liidu politseimissiooni (EUPOL AFGHANISTAN) staatust käsitlevat lepingut

A. Euroopa Liidu kiri

Brüssel, 4. august 2016

[Lugupeetud välisminister]

[Lugupeetud valitsusjuht]

Nõukogu lõi 30. mail 2007 ühismeetmega 2007/369/ÜVJP Euroopa Liidu politseimissiooni Afganistanis (EUPOL AFGHANISTAN), mille eesmärk on toetada Afganistani vastutusalas oleva jätkusuutliku ja tõhusa politseialase korra loomist.

Euroopa Liit ja Afganistani Islamivabariik allkirjastasid 14. oktoobril 2010 missiooni EUPOL AFGHANISTAN staatust käsitleva lepingu. See leping kaotab kehtivuse 14. oktoobril 2016. Kõnealuse lepingu artikli 20 lõikega 4 sätestatakse, et lepingut võib muuta lepinguosaliste kirjalikul kokkuleppel.

Missiooni EUPOL AFGANISTAN volitused lõppevad 31. detsembril 2016. Pärast seda kuupäeva toimub missiooni lõpetamise protsess, sealhulgas missiooni varade võõrandamine, mis kestab eeldatavasti kuni üheksa kuud.

Eelpool öeldut arvesse võttes, teen ettepaneku, et 14. oktoobril 2010 sõlmitud missiooni EUPOL AFGHANISTAN staatust käsitlevat lepingut pikendatakse 1 (ühe) aasta võrra, välja arvatud juhul, kui üks lepinguosalistest lõpetab selle, teatades sellest kirjalikult 3 (kolm) kuud ette; pikendatud lepingut kohaldatakse ELi töötajate suhtes, kellele on usaldatud missiooni EUPOL AFGHANISTAN lõpetamine ning samuti vahendite suhtes, mis on vajalikud nende ülesannete täitmiseks.

Palun Teil mulle teada anda, kas olete sellise ettepanekuga nõus. Teie positiivse vastuse korral moodustab käesolev kiri koos Teie vastusegaeelnimetatud Euroopa Liidu ja Afganistani Islamivabariigi vahelise lepingu kirjaliku muudatuse nimetatud lepingu artikli 20 lõike 4 tähenduses ning see jõustub Teie vastuse kättesaamise kuupäeval.

Lugupidamisega

Euroopa Liidu nimel Frederica MOGHERINI

B. Afganistani Islamivabariigi kiri

Kabul, 3. september 2016

Lugupeetud kõrge esindaja

Tänan Teid 4. augusti 2016. aasta kirja eest, mis käsitles Afganistanis läbiviidavat ELi politseimissiooni käsitleva lepingu pikendamist ning mis oli sõnastatud järgmiselt:

„Nõukogu lõi 30. mail 2007 ühismeetmega 2007/369/ÜVJP Euroopa Liidu politseimissiooni Afganistanis (EUPOL AFGHANISTAN), mille eesmärk on toetada Afganistani vastutusalas oleva jätkusuutliku ja tõhusa politseialase korra loomist. Euroopa Liit ja Afganistani Islamivabariik allkirjastasid 14. oktoobril 2010 missiooni EUPOL AFGHANISTAN staatust käsitleva lepingu. See leping kaotab kehtivuse 14. oktoobril 2016. Kõnealuse lepingu artikli 20 lõikega 4 sätestatakse, et lepingut võib muuta lepinguosaliste kirjalikul kokkuleppel. Missiooni EUPOL AFGANISTAN volitused lõppevad 31. detsembril 2016. Pärast seda kuupäeva toimub missiooni lõpetamise protsess, sealhulgas missiooni varade võõrandamine, mis kestab eeldatavasti kuni üheksa kuud. Eelpool öeldut arvesse võttes, teen ettepaneku, et 14. oktoobril 2010 sõlmitud missiooni EUPOL AFGHANISTAN staatust käsitlevat lepingut pikendatakse 1 (ühe) aasta võrra, välja arvatud juhul, kui üks lepinguosalistest lõpetab selle, teatades sellest kirjalikult 3 (kolm) kuud ette; pikendatud lepingut kohaldatakse ELi töötajate suhtes, kellele on usaldatud missiooni EUPOL AFGHANISTAN lõpetamine ning samuti vahendite suhtes, mis on vajalikud nende ülesannete täitmiseks. Palun Teil mulle teada anda, kas olete sellise ettepanekuga nõus. Teie positiivse vastuse korral moodustab käesolev kiri koos Teie vastusegaeelnimetatud Euroopa Liidu ja Afganistani Islamivabariigi vahelise lepingu kirjaliku muudatuse nimetatud lepingu artikli 20 lõike 4 tähenduses ning see jõustub Teie vastuse kättesaamise kuupäeval.“

Teatan Teile, et olen Teie kirjas esitatud ettepanekutega nõus.

Lugupeetud proua, palun võtke vastu minu sügav lugupidamine.